A cudiblanca (Oenanthe oenanthe (Linnaeus, 1758)) ye una au d'a orden d'os Passeriformes y familia Muscicapidae que emigra dende l'Africa subsahariana de primavera sobre una vasta aria de l'hemisferio norte que incluye lo norte y lo centro d'Asia, Europa, Gronlandia, Alaska, y partis de Canadá. D'agüerro, totz tornan enta Africa, an os suyos ancestros heban hinvernau. Fa un d'os viaches mas largos de qualsequier muixón chicot.